CELEX: 32021D0929(01)
Language: lt
Date: 1632787200000
Title: Tarybos sprendimas 2021 m. rugsėjo 28 d. kuriuo skiriamas Europos Sąjungos intelektinės nuosavybės tarnybos Apeliacinės tarybos pirmininkas ir pratęsiama Apeliacinės tarybos pirmininko kadencija 2021/C 393 I/01

2021 9 29   
               
               
                  LT
               
               
                  Europos Sąjungos oficialusis leidinys
               
               
                  CI 393/1
               
            
         TARYBOS SPRENDIMAS
         2021 m. rugsėjo 28 d.
         kuriuo skiriamas Europos Sąjungos intelektinės nuosavybės tarnybos Apeliacinės tarybos pirmininkas ir pratęsiama Apeliacinės tarybos pirmininko kadencija
         (2021/C 393 I/01)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. birželio 14 d. Europos Parlamento ir Tarybos reglamentą (ES) 2017/1001 dėl Europos Sąjungos prekių ženklo (1), ypač į jo 166 straipsnio 1 ir 3 dalis,
         kadangi:
         
                     (1)
                  
                  
                     2021 m. birželio 4 d. Europos Sąjungos intelektinės nuosavybės tarnybos (toliau – EUIPO) Valdančioji taryba pateikė Tarybai kandidatų į EUIPO Apeliacinės tarybos pirmininko pareigas sąrašą;
                  
               
                     (2)
                  
                  
                     2021 m. birželio 1 d. EUIPO Valdančioji taryba nusprendė pasiūlyti Tarybai pratęsti EUIPO Apeliacinės tarybos pirmininko Sven STÜRMANN kadenciją papildomam penkerių metų laikotarpiui nuo 2022 m. rugpjūčio 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Nina Maria KORJUS, gimusi 1971 m. birželio 30 d. Joensuu (Suomija), skiriama Europos Sąjungos intelektinės nuosavybės tarnybos (EUIPO) Apeliacinės tarybos pirmininke penkerių metų laikotarpiui.
            
            
               2.   EUIPO Valdančioji taryba nustato datą, nuo kurios prasideda 1 dalyje nurodytas penkerių metų laikotarpis.
            
         
         
            2 straipsnis
            EUIPO Apeliacinės tarybos pirmininko Sven STÜRMANN kadencija pratęsiama penkerių metų laikotarpiui nuo 2022 m. rugpjūčio 1 d. iki 2027 m. liepos 31 d.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. rugsėjo 28 d.
            
               
                  Tarybos vardu
               
               
                  Pirmininkė
               
               S. KUSTEC
            
         
         
            (1)  OL L 154, 2017 6 16, p. 1.